Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: információcseréről szóló 1999. évi LIV. törvény, hogy egyrészt csak általánosságban szól az adatvédelemhez kapcsolódó legfontosabb kérdésekről, nem jelöli meg a Nemzeti Információs Központ (NEBEK) által kezelhető adatköröket, másrészt független
Paragraph Index: 1358

információcseréről szóló 1999. évi LIV. törvény, hogy egyrészt csak általánosságban szól az adatvédelemhez kapcsolódó legfontosabb kérdésekről, nem jelöli meg a Nemzeti Információs Központ (NEBEK) által kezelhető adatköröket, másrészt független ellenőrző szervezetként egy — a belügyminiszter alárendeltségében tevékenykedő — adatvédelmi felelőst jelöl ki. A NEBEK működésről szóló BM rendelettervezettel kapcsolatban fel kellett vetni, hogy e szervezet — a törvény célja szerint — nem a rendőrség és más bűnüldöző szervezetek nemzetközi tevékenységét átfogóan koordináló szervezet, hanem két — határozottan elkülönülő (ma még nem, vagy alig ismert adatkörű) — adatállományt kezelő szervezet, amely csak az Europol és az Interpol központjai, illetve nemzeti egységei, irodái közötti információcserét bonyolíthatja, szigorú adatvédelmi ellenőrzés mellett. Minden ezen túlmutató információcsere NEBEK-hez telepítése eltér a törvény előírásától, megkérdőjelezi az adattovábbítások nyomon követhetőségének, ellenőrizhetőségének követelményét, formálissá teheti a „független” ellenőrző szervezet, az adatvédelmi felelős működését. (560/J/1999) Sajátos helyzetben van az adatvédelmi biztos, amikor csak a törvény kihirdetésekor derül ki, hogy az általa véleményezett törvényjavaslatba utóbb, a parlamenti tárgyalás során került be adatkezelési szempontból kifogásolható rendelkezés. Két ilyen esetet meg kell említeni: az egyik a személyes adatok védelmét, a másik a közérdekű adatok

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes